Tiltale for overtrædelse af færdselslovens § 118, jf. § 27, stk. 6. Påstand om betinget frakendelse af førerretten
Ret: Retten på Frederiksberg (1. instans)
Faggruppe: Straffesag — Øvrige straffesager
Sagsemner: Færdsel;

Retten på Frederiksberg

Udskrift af dombogen

D O M

afsagt den 29. oktober 2010

Rettens nr. 1-1354/2010
Politiets nr. BE 0109-81190-00044-09

Anklagemyndigheden
mod
Tiltalte
CPR nr. (Født 1951)
Adresse
2700 Brønshøj

Sagens baggrund og parternes påstande.

Anklageskrift er modtaget den 18. februar 2010.

Tiltalte er tiltalt for overtrædelse af

færdselslovens § 118, jf. § 27, stk. 6
ved den 18. september 2009 kl. ca. 17.00 at have ført varebil Reg. nr. ad
Dalgas Boulevard i sydlig retning på Frederiksberg, under tilsidesættelse af
væsentlige hensyn til færdselssikkerheden voldt skade på person eller ting,
ved i krydset med Peter Bangs Vej at have svinget til højre, hvorved der ske-te
sammenstød med en cyklist, der befandt sig i fodgængerfeltet på vej over Peter
Bangs Vej, hvilket medførte lettere person- og materiel skade.

Anklagemyndigheden har nedlagt påstand om bødestraf.

Anklagemyndigheden har endvidere nedlagt påstand om, at tiltalte i medfør af
færdselslovens § 125, stk. 1, nr. 1 og stk. 5, frakendes førerretten betinget.

Tiltalte har påstået frifindelse, subsidiært frifindelse for påstanden om fører-
retsfrakendelse.

Forklaringer.

Der er afgivet forklaring af tiltalte og vidnerne skoleelev Forurettede og Vidne.
Forklaringerne gengives ikke i dommen, jf. retspleje-lovens §  218 a, stk. 4, jf.
§ 712, stk. 1, men fremgår af retsbogen.

Std 75273



Side 2/3

Oplysninger i sagen.

Der er forevist rids og billeder fra gerningsstedet herunder af den beskadige-de
cykel, ligesom der er dokumenteret uddrag af skadejournalen fra Hvidov-re
Hospitals skadestue. Det fremgår heraf, at vidnet Forurettede blev ind-bragt på
skadestuen på gerningsdatoen kl. 17.02. På højre fod sås hudaf-skrabninger
angiveligt med smerter i højre ankel. Røntgenfotografering viste ingen fraktur.

Personlige oplysninger.

Tiltalte har om sine personlige forhold oplyst, at han er førtidspensionist.

Tiltalte er ikke tidligere straffet.

Rettens begrundelse og afgørelse.

Efter bevisførelsen og herunder særligt efter Vidnes forkla-ring lægges det til
grund, at det 12-årige vidne Forurettede er kommet kø-rende på cykel i
fodgængerfeltet for grønt lys og med en hastighed, der er lidt hurtigere end
almindelig ganghastighed, samt at vidnet Vidne gik i samme fordængerfelt og
trak sin cykel et lille stykke bag Forurettede.

Efter Vidnes vidneforklaring sammenholdt med de i øvrigt forelig-gende
oplysninger lægges det videre til grund, at tiltalte foretog højresvinget med
ringe hastighed, men uden at standse helt op, og at han først bemærkede
drengen på cyklen umiddelbart før påkørslen med person skade og materiel
skade til følge.

Tiltalte findes skyldig i overensstemmelse med tiltalen.

Straffen fastsættes til en bøde på 1.500 kr., jf. færdselslovens § 118, jf. § 27,
stk. 6.

Forvandlingsstraffen for bøden er fængsel i 6 dage.

Henset til det anførte om skyldsspørgsmålet og til, at tiltalte ikke standsede op
før svingningen og overså drengen på cyklen, finder retten, at tiltalte ved sin
kørsel har tilsidesat væsentlige hensyn til færdselssikkerheden, hvorved tiltalte
har forvoldt personskade og materiel skade. Herefter er betingelserne for
betinget førerretsfrakendelse i medfør af færdselslovens § 125, stk. 1, nr. 1, jf.
§ 125, stk. 5, til stede.

Thi kendes for ret:



Side 3/3

Tiltalte straffes med en bøde på 1.500 kr.

Forvandlingsstraffen erfængsel i 6 dage.

Retten til at føre motordrevet køretøj, hvortil der kræves kørekort, frakendes
tiltalte. Frakendelsen er betinget på vilkår, at tiltalte i 3 år fra endelig dom ik-
ke fører motordrevet køretøj under sådanne omstændigheder, at førerretten
skal frakendes.

Tiltalte skal betale sagens omkostninger.

Dommer